Salsa alba
Salsa alba, antiquitus ius candidum, Francogallice sauce blanche, est conditura in arte coquinaria mediaevali saepissime adhibita. Ius eiusdem nominis in arte coquinaria Francica hodierna inter iura materna accipitur. Praecepta duo saeculo fere quinto in libro cuius titulus est Apicius sive De re coquinaria conscripta sunt: Ius candidum in avem elixam: piper, ligusticum, cuminum, apii semen, ponticam vel amygdala tosta vel nuces depilatas, mel modicum, liquamen, acetum et oleum ... Ius candidum in ansere elixo: piper, careum, cuminum, apii semen, thymum, cepam, laseris radicem, nucleos tostos, mel, acetum, liquamen et oleum. Saeculo XIV ineunte praeceptum in Latinitate coquinaria ab auctore Libri de coquina datum est: De salsa alba: salsa alba pro carnibus castratinis uel porcinis: accipe agresta et tere; et succo extracto, recipe grana que sunt intus et tere in mortario cum zinzibere et parum de alleis; et cum eisdem tere amigdalas, et distempera cum agresta. Quam si habere non poteris, sumas, loco eius, succum citranguli uel alterius acri.